EkBass/fiwiki-20250220-pages-articles huggingface dataset:
The World (saaristo)

The World on keinotekoinen saaristo noin neljän kilometrin päässä Arabiemiirikuntien Dubain emiraatin (tarkemmin Jumeirahin kaupunginosan) rannikosta lähellä Jumeirahin palmusaarta, Burj Al Arabin ja Port Rashid of Dubain välissä. Saaret rakentaa Nakheel-konserniin kuuluva Nakheel Properties, joka rakentaa myös Palmusaaria. Joskus The Worldia kutsutaan myös nimellä Globe Islands. Saaristo koostuu noin kolmestasadasta keinotekoisesta saaresta, jotka on rakennettu Maan mantereita muistuttavaan muodostelmaan. Saarten koko vaihtelee noin 14 000 ja 42 000 neliömetrin välillä ja saarten välimatka toisiinsa on 50–100 metriä. Saariston pituus on noin yhdeksän kilometriä ja leveys kuusi kilometriä. The Worldiä suojaa pituussuunnassa avomerta vasten rakennettu aallonmurtaja. Suurin osa vielä keskeneräisen The Worldin saarista on tarkoitettu yksityiskäyttöön. Saarille rakennetaan pääasiassa yksityisasuntoja ja lomakeskuksia. Kulku saarille tapahtuu ainoastaan vesiteitse tai helikopterilla. Yksittäisen saaren halvin hinta on 6,85 miljoonaa Yhdysvaltain dollaria ja keskihinta noin 25 miljoonaa dollaria. Koko projektin kustannusarvio on noin 1,9 miljardia dollaria. The World -projekti alkoi 2003, ja sen oli määrä valmistua vuonna 2008, jolloin rakentaminen kuitenkin pysähtyi. Rakentaminen alkoi uudelleen 2015. ==The World -saarten omistajia== *Fidžiläinen golfammattilainen Vijay Singh *Maaliskuussa 2006 brittiläinen miljardööri Richard Branson pystytti Englannin lipun Britain nimiselle saarelle The Worldissä. Kyseessä oli pr-tapahtuma Virgin- lentoyhtiölle. *Seitsenkertainen Formula 1 -maailmanmestari Michael Schumacher sai Dubain šeikki Mohammad bin Rashid al-Maktoumilta lahjaksi saaren. *Rumpali Tommy Lee on hankkimassa Kreikan muotoista saarta lomanviettopaikaksi ex- vaimolleen Pamela Andersonille ja heidän lapsilleen. *Irlannin muotoinen saari myytiin irlantilaiselle yhtymälle nimeltä Larionovo. Vuoteen 2010 mennessä ostajat aikovat rakennuttaa saarelle 119 asuinrakennusta irlantilaisesta granitiitista ja kalkkikivestä. *Australian ja Uuden- Seelannin siluetit muodostavat 14 saarta myytiin yritykselle nimeltä Investment Dar. Saaria muokataan ja jaetaan edelleen pienemmiksi saariksi sijoittajien toiveiden mukaan, jolloin 14 alkuperäisestä saaresta syntyy 19 saarta. Saarille rakennettavan lomakeskuksen nimeksi tulee OQYANA, arabian kielen sanaa merellinen mukaillen. * "Finland"- ja "Brunei"-saaret myytiin huhtikuussa 2008 Salya Corporation -nimiselle yritykselle 800 miljoonalla dinaarilla (218 miljoonaa US-dollaria). Yritys ilmoitti käyttävänsä noin 654 miljoonaa US-dollaria saarten kehitykseen. "Brunei"-saaresta tulee "Fashion TV"-lomakohde ja "Finland"-saari kehitetään muotikeskukseksi nimeltään "FTV palace". ==Lähteet== ==Aiheesta muualla== *Virallinen kotisivu *Esittelyvideo, 'The World' *Satelliittikuvia WikiMapiassa *Tyypillinen saari (kuvamanipulaatio) Luokka:Saaristot Luokka:Keinotekoiset saaret Luokka:Arabiemiraattien saaret Luokka:Maisemointi
Legendary Tales

__NOTOC__ Legendary Tales on heavy metal -yhtye Rhapsodyn debyyttialbumi, joka ilmestyi vuonna 1997. Ainoastaan Land of Immortals on pysynyt albumin kappaleista yhtyeen konserttien vakiokappaleena. Aiemmin demoilla on julkaistu kappaleet 2, 3, 7 ja 9, tosin Rage of the Winter nimellä Invernal Fury, ja Lord of the Thunder nimellä Alive and Proud. == Kappaleet == # # # # # # # # # # :Kaikkien kappaleiden sävellys: Luca Turilli ja Alex Staropoli, sanoitukset: Luca Turilli ==Yhtyeen kokoonpano== *Fabio Lione - laulu *Luca Turilli - kitara *Alex Staropoli - koskettimet *Daniele Carbonera - rummut :Basso- osuudet soittivat Sascha Paeth ja Robert Hunecke ===Vierailevat muusikot=== *Mandoliini ja akustinen kitara - Sascha Paeth *Taustalaulajat: Thomas Rettke ja Cinzia Rizzo *Choir of Immortals: Thomas Rettke, Robert Hunecke, Miro, Wolfgang Herbst, Ricky Rizzo, Fabio Lione, Luca Turilli, Alex Staropoli, Cinzia Rizzo ja Tatiana Bloch *Ensimmäinen viulu - Anne Schnyder *Viulut - Anne Schnyder ja Hefia Davbis *Alttoviulu - Oliver Kopf *Sello - Paul F. Boehnke *Kontrabasso - Andre Neygenfind ==Tuotanto== *Tuotanto ja miksaus: Sascha Paeth ja Miro *Kannen idea: Rhapsody *Kansikuva ja logo: Eric Philippe (Belgia) *Kansivihon suunnittelu: Kohlbecher & Partner Digital Design (Hampuri) *Vaatteiden suunnittelu: Fabio Feroce *Valokuvaus: Karsten Koch (Hannover) == Aiheesta muualla == * * Luokka:Vuoden 1997 esikoisalbumit Luokka:Rhapsody of Firen albumit
Mathis der Maler

Mathis der Maler ("Maalari Mathis") on Paul Hindemithin vuosina 1934–1935 säveltämä ooppera. Hindemith on laatinut oopperan libreton itse. Oopperan kantaesitys oli 28. toukokuuta 1938 Zürichissä. Oopperan päähenkilö on taidemaalari Mathis, jolla on vastine tosielämässä: saksalainen taidemaalari Matthias Grünewald (1460–1528), alkuperäiseltä nimeltään Mathis Nithart. Aiheen valinta kuvastaa Hindemithin kiinnostusta uskonpuhdistuksen aikaan. Libretto sijoittuu Saksan talonpoikaissodan aikaan (1524–1525) ja se käsittelee taiteilijan ilmaisunvapautta tukahduttavassa yhteiskunnallisessa ilmapiirissä. Oopperan aiheella voidaan nähdä olevan yhteys Hindemith omaan elämään: on luultavaa, että natsien valtaannousu Saksassa sai Hindemithin pohtimaan taiteilijan asemaa yhteiskunnassa. Hindemith on tehnyt oopperassa käytetystä sävelmateriaalista myös Mathis der Maler -sinfonian (1933), joka on eräs Hindemithin suosituimmista teoksista. Luokka:Paul Hindemithin teokset Luokka:Saksankieliset oopperat Luokka:1930-luvun musiikkiteokset
Patna

Paṭnā (hindi: पटना) on Biharin osavaltion pääkaupunki Intiassa ja yksi vanhimmista yhtäjaksoisesti asutetuista paikoista maailmassa. Megasthenes (350 eaa. – 290 eaa.) mainitsi kirjassaan Indica, että kaupunki nimeltä Palibothra (Pataliputra, nykyinen Patna) sijaitsi Ganges- ja Arennovoasjokien yhtymäkohdassa (Sonabhadra–Hiranyawah) ja oli 9 mailia pitkä sekä 1,75 mailia leveä. Patnassa oli 2 046 652 asukasta vuonna 2011. Kaupungissa sijaitsee Lok Nayak Jayaprakashin lentoasema. Tiedosto:Harmandir Patna.jpg|Sikhitemppeli Tiedosto:Gandhi Setu Bridge in Patna, India.jpg|Gangesin ylittävä silta == Lähteet == Luokka:Biharin kaupungit Luokka:Intian osavaltioiden pääkaupungit
Liet-Lávlut

Liet-Lávlut on vähemmistökielten laulufestivaali, joka järjestettiin ensimmäisen kerran vuonna 2002 Friisinmaalla. Lokakuussa 2006 kilpailut järjestettiin ensimmäistä kertaa Pohjoismaissa, Östersundissa. Liet-Lávlutin päätavoitteena on lisätä kiinnostusta vähemmistökieliin Euroopassa, varsinkin nuoremman väestön osalta. ==Liet-Lávlut 2006== Sen johdosta, että saamelaiset olivat voittaneet kolmesta aiemmasta kilpailusta kaksi, pidettiin kilpailut saamelaisalueella, Ruotsin Östersundissa. Alkukarsintoihin osallistui 60 kilpailijaa, jotka esittivät musiikkia kaikkiaan 25 vähemmistökielellä. Loppukilpailuun valittiin 11 kappaletta, jotka edustivat yhtä monta kieltä. Voittajan valitsi kilpailun jury, mutta yleisö pystyi äänestämään omaa suosikkiaan itse paikalla, Internetissä sekä tekstiviestein. Kilpailun voitti ruotsinsaamelaisen Johan Kitin ja norjansaamelaisen Ellen Sara Bæhrin duo kappaleellaan ”Luđiin muitalan” (Joiulla minä kerron). Eniten ääniä yleisöltä sai kappaleellaan ”Soleu Roge” oksitaaniksi laulanut Liza Pannetier. ===Kilpailukappaleet esiintymisjärjestyksessä=== Lippu Esittäjä Kappale Kieli Sijoitus Arbe Garbe Oh moj sin friuli Anna Murray ja Ian Findlay Macleod An- raoir Bha mi Coiseachd gaeli Moot Gyn Fockleyn manksi Raud-Ants Kui miä kazvolin kanainõ vatja Gari Hil ez denak baski Liza Pannetier Soleu Roge oksitaani yleisön suosikki Van Wieren Nim dyn tiid friisi Jord Oonhän meilä vielä kieli meänkieli 5. Narf Santiago galego Johan Kitti ja Ellen Sara Bæhr Luđiin muitalan pohjoissaame 1. Karavan Familia Shej baxtali romani 2. kilpailukappaleiden sanat ===Kilpailun järjestäjät=== *SWEBLUL, Swedish Bureau for Lesser-Used Languages *Estrad Norr *Friisinmaan Liet Ynternasjonaal *Kautokeinon Saami Easterfestival *Galician Nordesía *Gaaltije, Ruotsin eteläsaamelaisten kulttuurikeskus Kilpailua tukivat mm. Östersundin kunta, Ruotsin valtion kulttuurineuvosto, Norrbottenin maakäräjät, Pohjoiskalotin neuvosto, Saamelaiskäräjien kulttuurineuvosto, Norjan suurlähetystö, Friisinmaan provinssi, Bòrd na Gàidhlig ja Comunn na Gàidhlig. ==Aiheesta muualla== *liet.nl (en, nl, frl) *Sveriges Radio, vuoden 2006 kilpailun sivu *Sveriges Radio, Sisuradion raportti vuoden 2006 kilpailusta *EBLUL, European Bureau for Lesser-Used Languages Luokka:Musiikkikilpailut
Perussuomalaisten Keski-Pohjanmaan piiri

Perussuomalaisten Keski-Pohjanmaan piiri on yksi perussuomalaisten piirijärjestöistä. Sen piiritoimisto sijaitsee Kokkolassa. == Merkittäviä henkilöitä == === Nykyiset kansanedustajat === * Mauri Peltokangas (2019–) * Pia Sillanpää (2023–) === Puheenjohtajat === * Arto Pihlajamaa (1995–1999) * Alpo Ylitalo (2000–2008) * Lasse Lehtinen (2009) * Kaarle Kaistila (2009–2011) * Arto Pihlajamaa (2012–2019) * Timo Sillanpää (2020–) == Katso myös == * Vaasan vaalipiiri * Keskustan Etelä-Pohjanmaan piiri * Keskustan Keski- Pohjanmaan piiri * Kristillisdemokraattien Pohjanmaan piiri * Kristillisdemokraattien Keski-Pohjanmaan piiri * Perussuomalaisten Etelä- Pohjanmaan piiri * Pohjanmaan Kokoomus * Pohjanmaan Sosialidemokraatit * Pohjanmaan Vasemmisto * RKP:n Pohjanmaan piirijärjestö * Vaasan vaalipiirin vihreät Luokka:Keskipohjalaiset järjestöt Keski-Pohjanmaa
Jefferson Farfán

Jefferson Farfán (Jefferson Agustin Farfán Guadalupe) (s. 26. lokakuuta 1984, Lima, Peru) on perulainen jalkapalloilija, pelipaikaltaan hyökkääjä. Farfán edustaa Venäjän pääsarjassa pelaavaa Lokomotiv Moskovaa. Aiemmin hän edusti kotimaassaan Alianza Limaa, Alankomaiden pääsarjassa PSV Eindhovenia, Saksan pääsarjassa Schalkea ja Arabiemiirikuntien pääsarjan Al Jaziraa. Farfán lukeutuu Perun maajoukkueen avainpelaajiin. Luokka:Perulaiset jalkapalloilijat Luokka:Vuonna 1984 syntyneet Luokka:Elävät henkilöt
Käymälä

thumb|Käymälöitä kiinalaisella vuorella. Käymälä on paikka, huonetila tai rakennus, jota käytetään tarpeiden tekemiseen eli ulostamiseen ja virtsaamiseen. == Yleistä == Taajaan asutuilla alueilla yleisin käymälätyyppi on nykyään WC. Länsimaisissa kodeissa on yleensä yksityinen WC. Länsimaisissa käymälöissä on usein WC-istuin, jolla kävijä istuu tarpeillaan, ja joskus pisoaareja, joiden äärellä seistään. Muualla maailmassa yleisiä ovat kyykkykäymälät, joiden aukon ylle kävijä kyykistyy. Yleisiä käymälöitä on julkisissa rakennuksissa, ja niitä voivat käyttää asiakkaat tai joskus kuka tahansa. Yleinen käymälä voi olla siirrettävä koppi, joka pystytetään ulkosalle. Haja-asutusalueilla, viemäriverkon ulottumattomissa, käymälät ovat useimmiten kuivakäymälöitä. Luonnonolosuhteissa käymälänä voi toimia esimerkiksi riuku tai kuoppa. Käymälässä on tavallisesti paperia tai vettä, jolla kävijä puhdistautuu toimituksen jälkeen. Joissakin uskonnoissa on puhdistautumiseen liittyviä tarkkoja määräyksiä. Esimerkiksi islam sisältää tarkat ohjeet islamilaisesta käymäläkulttuurista.Al-Ghazali, 2007 == Erilaisia käymälöitä == * WC:ssä (myös vessa, vesivessa) jätökset huuhdotaan veden avulla viemäriverkostoon. * Kuivakäymälässä jätöksiä ei huuhdota vedellä, vaan ne kerääntyvät astiaan, säiliöön, kasaan tai kuoppaan. Kuivakäymälöitä ovat esimerkiksi kemiallinen käymälä ja kompostikäymälä. * Ulkokäymälä eli huussi on erillisessä rakennuksessa sijaitseva käymälä, joka on tavallisimmin kuivakäymälä. == Lähteet == * === Viitteet === == Aiheesta muualla == *
Julkkisehdokas

Julkkisehdokkaalla tarkoitetaan vaaleissa ehdokkaana olevaa julkisuuden henkilöä, jolla ei ole entuudestaan kokemusta politiikasta. Suomessa, jossa vaalit käydään henkilö- ja listavaalin yhdistelmänä, puolueet pyrkivät usein houkuttelemaan ehdokaslistoilleen julkkisehdokkaita ääniharaviksi. Potentiaalisista julkkisehdokkaista voi syntyä kilpailua eri puolueiden kesken, jolloin näillä voi olla mahdollisuutta valita haluamansa puolue useista eri vaihtoehdoista. Valituksi tultuaan moni julkkisehdokas pyrkii kehittämään poliittista profiiliaan asiasuuntaan, jolloin häntä aletaan pitää muiden poliitikkojen veroisena asianhoitajana. Joistakin julkkisehdokkaista tulee ammattipoliitikkoja, joiden alkuperäinen tausta painuu myöhemmin sivuun. ==Kansanedustajaksi päässeitä julkkisehdokkaita== *Marko Asell, SDP, painija *Risto Autio, Keskusta, näyttelijä ja Kotikatu-televisiosarjan käsikirjoittaja *Arto Bryggare, SDP, aitajuoksija *Kike Elomaa, Perussuomalaiset, kehonrakentaja ja viihdetaiteilija *Sari Essayah, Kristillisdemokraatit, kävelijä *Maria Guzenina-Richardson, SDP, Music Televisionin juontaja *Tony Halme, Perussuomalaiset, nyrkkeilijä *Antti Kalliomäki, SDP, seiväshyppääjä *Päivi Lipponen, SDP, Paavo Lipposen vaimo *Juha Mieto, Keskusta, hiihtäjä *Tommy Tabermann, SDP, runoilija *Pirkka-Pekka Petelius, Vihreät, näyttelijä ja koomikko *Tanja Saarela, Keskusta, Miss Suomi *Pertti Salovaara, Keskusta, radiopersoona *Anni Sinnemäki, Vihreät, sanoittaja *Markku Uusipaavalniemi, Keskusta, curlingin pelaaja *Lasse Virén, Kokoomus, pitkänmatkan juoksija *Juha Väätäinen, Perussuomalaiset, pitkänmatkan juoksija *Sinuhe Wallinheimo, Kokoomus, jääkiekkoilija ==Myös muusta kuin poliittisesta julkisuudesta tuttuja kansanedustajaehdokkaita== *Lotta Backlund, Kokoomus, stand-up -koomikko *Marko Björs, Vihreät, ratsuttaja, valmentaja *Frederik, Perussuomalaiset, laulaja *Jari Isometsä, Keskusta, hiihtäjä *Frank Johansson, Vihreät, toiminnanjohtaja *Kaisa Leka, Vihreät, sarjakuvataiteilija *Kiba Lumberg, Vasemmistoliitto, taiteilija *Harri Ojala (Maajussi-Harri), Perussuomalaiset, Maajussille morsian -sarjasta tunnetuksi tullut *Anne Pohtamo-Hietanen, Kristillisdemokraatit, Miss Suomi 1975 *Juha Rossi (Maajussi-Jussi), Kristillisdemokraatit, Maajussille morsian -sarjasta tunnetuksi tullut *Steen1, SKP, sit., rap-artisti *Merja Vanhanen, Keskusta, pääministeri Matti Vanhasen entinen puoliso *Tea Vikstedt-Nyman, Vasemmistoliitto, pyöräilijä *Henri Vähäkainu eli Pikku G, Keskusta, rap- artisti ==Aiheesta muualla== * Ylen Elävä arkisto: Julkkisehdokas tulee ainakin huomatuksi Luokka:Vaalit
Rugby (täsmennyssivu)

Rugby voi tarkoittaa seuraavia asioita: * Yleisnimitys tietyntyyppisille palloilulajeille: ** rugby league ** rugby union ** rugby-7 ** kosketusrugby ** pyörätuolirugby Rugby-nimisiä paikkoja: * Rugby, Warwickshire, Englanti * Rugby, borough-aluehallinnollinen yksikkö * Rugby ja Kenilworth, vaalipiiri Englannissa * Rugby, Uusi Etelä-Wales, Australia * Rugby, Kapkaupunki * Rugby, Pohjois-Dakota, Yhdysvallat * Rugby, Tennessee, Yhdysvallat * Rugby, Brooklyn, Yhdysvallat * Rugby Park, Skotlanti * Rugby Park Stadium, rugbystadion Uudessa-Seelannissa Muita merkityksiä: *Rugby School *Rugby, auto *Rugbyn rautatieasema *Rugby Ralph Lauren, Ralph Laurenin tuotemerkki
Raud-Ants

Raud-Ants on virolainen folk metal -yhtye. Yhtye perustettiin vuonna 2002. Se yhdistää virolaisia kansanlauluja metallimusiikkiin ja esittää kappaleet vatjan kielellä. Vuonna 2005 se julkaisi albumin Karjasepõli. Seuraavana vuonna yhtye osallistui vähemmistökielten laulufestivaalilla Liet-Lavlutilla päästen loppukilpailuun, jossa esitti vatjaksi kappaleen Kui miä kazvolin kanainõ. ==Kokoonpano== *Eva Tolsa - laulu *Marion Selgall - laulu *Tarvi Martens - 6-kielinen kannel *Madis Arukask - kitara *Marju Varblane - jouhikko, viulu *Arno Looga - basso *Andres Linnupuu - rummut == Diskografia == * Karjasepõli (2005) ==Lähteet== ==Aiheesta muualla== *raud-ants.com Luokka:Virolaiset metalliyhtyeet
Pohjanmaan Sosialidemokraatit

Pohjanmaan Sosialidemokraatit on SDP:n piirijärjestö. == Merkittäviä henkilöitä == === Nykyiset kansanedustajat 2019–2023 === *Kim Berg (2019–) *Matias Mäkynen (2019–) === Aikaisempia kansanedustajia === Eteläinen vaalipiiri * Matti Aalto (1907–1908) * Jaakko Mäki (1908–1918) * Fiina Pietikäinen (1908–1909) * Kaarlo Saari (1910–1918, 1924–1927) * Viktor Blomqvist (1917) * Abraham Harjula (1917–1918) * Jaakko Kujala (1919–1922) * Iisakki Valavaara (1919–1920) * Hilda Hannunen (1920–1922) * Isak Penttala (1927–1951) * K. J. Wenman (1933–1945) * Väinö Tikkaoja (1951–1962) Pohjoinen vaalipiiri * Oskari Tokoi (1907–1918) * Kalle Suosalo (1917) * Juho Komu (1917–1918) * Isak Andersson (1919–1922) * Otto Elfving (1919–1922, 1926–1927) * Pekka Meriläinen (1924–1926) * K. H. Wiik (1927–1929) * Matti Lepistö (1929–1958) * Karl-August Fagerholm (1933–1945) * Georg Eriksson (1958–1962) Vaasan vaalipiiri * Georg Eriksson (1962–1964) * Väinö Tikkaoja (1962–1964) * Veikko Mattila (1964–1970) * Akseli Rodén (1964–1975) * Bror Lillqvist (1966–1983) * Eeli Lepistö (1970–1975) * Markus Aaltonen (1975–1991, 1995–1999) * Antti Pohjonen (1972–1977) * Juhani Raudasoja (1977–1983) * Mats Nyby (1983–1999) * Kari Urpilainen (1983–1995, 1999–2003) * Marjatta Vehkaoja (1991–2003) * Harry Wallin (1999–2007, 2014–2019) * Miapetra Kumpula-Natri (2003–2014) * Jutta Urpilainen (2003–2019) * Maria Tolppanen (2016–2019) ==Katso myös== * Keskustan Etelä-Pohjanmaan piiri * Keskustan Keski-Pohjanmaan piiri * Kristillisdemokraattien Pohjanmaan piiri * Kristillisdemokraattien Keski-Pohjanmaan piiri * Perussuomalaisten Etelä-Pohjanmaan piiri * Perussuomalaisten Keski-Pohjanmaan piiri * Pohjanmaan Kokoomus * Pohjanmaan Vasemmisto * RKP:n Pohjanmaan piirijärjestö * Vaasan vaalipiirin vihreät Luokka:Suomen Sosialidemokraattisen Puolueen piirit Luokka:Vaasan vaalipiiri
Keisha Buchanan

Keisha Buchanan (s. 30. syyskuuta 1984 Lontoo) on brittiläisen Sugababes-trion entinen jäsen. Keisha aloitti laulamisen nuorena. Hänestä tuli Mutya Buenan ystävä, ja myöhemmin he tapasivat juhlissa Siobhan Donaghyn, ja kolmikko perusti Sugababes-yhtyeen. Keisha oli vasta 16-vuotias, kun yhtye sai ensimmäisen menestyskappaleensa "Overloadin". Siobhan lähti vuonna 2001 yhtyeen ensimmäisen albumin (One Touch) jälkeen, ja hänen tilalleen tuli Heidi Range. Mutya lähti vuonna 2005, ja hänen tilalleen tuli Amelle Berrabah. Yhtye ilmoitti 21. syyskuuta 2009, että Buchanan jättää yhtyeen jatkaakseen sooloartistina Island Recorsilla. Luokka:Brittiläiset poplaulajat Luokka:Vuonna 1984 syntyneet Luokka:Elävät henkilöt
Vasemmistoliiton Lapin piiri

Vasemmistoliiton Lapin piiri on yksi Vasemmistoliiton 13 piirijärjestöstä. Piiritoimisto sijaitsee Rovaniemellä. Järjestön puheenjohtaja on Henri Ramberg. Vasemmistoliiton listalta valittiin eduskuntavaaleissa 2019 yksi kansanedustaja. ==Kansanedustajat== *Asko Apukka 1990–1998 *Matti Huutola 1998–2003 *Markus Mustajärvi 2003→ *Esko-Juhani Tennilä 1990–2011 ==Vaalit== Eduskuntavaalit {| class="wikitable" Vuosi Edustajat ÄänetTilastokeskuksen PX- Web-tietokannat: Eduskuntavaalit - aikasarjat ÄänetTilastokeskuksen PX-Web- tietokannat: Eduskuntavaalit - aikasarjat 1991 2 22 562 19,8% 1995 2 28 126 25,6% 1999 2 28 093 27,1% 2003 2 26 067 25,6% 2007 2 22 353 23,1% 2011 1 16 634 16,7% 2015 1 13 827 13,7% 2019 1 14 128 14,2% ==Osastot== *Vasemmistoliiton Enontekiön kj. *Inarin Vasemmisto r.y. *Ivalon Vasemmisto Naiset ry *Kemijärven Vasemmistoliiton kj. *Kemin Vasemmistoliitto r.y. *Kemin Aikamme Naiset ry *Lapin Kulttuuridemokraatit *Vasen ry. *Vasemmistoliiton Keminmaan kj. *Vasemmistoliiton Keminmaan TY *Vasemmistoliiton Lautiosaaren osasto r.y. *Kolarin Vasemmiston kj. *Jokijalan Vasen ry. *Sieppijärven Vasemmiston Yhdistys ry *Vasemmistoliiton Kittilän kj. *Kelontekemän Vasemmisto ry *Sirkan Vasemmisto ry. *Muonion Vasemmistoliitto r.y. *Vasemmistoliiton Pelkosenniemen kj. *Pellon Vasemmistoliiton kj. *Konttajärven-Saukkoriipin Vasemmisto ry. *Lampsijärven Vasemmisto r.y. *Lankojärven-Sirkkakosken Vasemmisto ry *Vasemmistoliiton Posion kj. *Vasemmistoliiton Ranuan kj. *Vasemmistoliiton Ranuan yhdistys *Vasemmistoliiton Ylimaan yhdistys *Vasemmistoliiton Rovaniemen kj. *Korkalovaaran Vasemmistonaiset r.y. *Oukun Vasen ry. *Rovaniemen Elintarvikealan Vasemmisto ry. *Rovaniemen Punavihreät r.y. *Rovaniemen Vasemmistonaisten Yhdistys Akka-Tokka ry. *Saaren Vasen ry. *Valajaskosken Vasemmisto *Vasemmistoliiton Sallan kj. *Vasemmistoliiton Savukosken kj. *Vasemmistoliiton Simon kj. *Sodankylän alueen Vasemmistoliitto r.y. *Sattasen Vasemmisto ry. *Sodankylän TY Sopu ry. *Vaalajärven Vasemmisto ry. *Vasemmistoliiton Tervolan kj. *Vasemmistoliiton Koivun yhdistys *Vasemmistoliiton Louen yhdistys r.y. *Tornion Vasemmistoliitto ry. *Utsjoen Vasemmistoyhdistys ry. *Vasemmistoliiton Ylitornion kj. == Puheenjohtajat == *Henri Ramberg * Markus Korjonen *Inkeri Yritys * Pertti Keränen == Lähteet == Luokka:Lapin vaalipiiri Lappi
Kénôse

Kénôse on ranskalaisen black metal -yhtyeen Deathspell Omegan vuonna 2005 julkaistu EP. Se sisältää kolme kappaletta kokonaiskeston hipoessa 40 minuuttia. EP julkaistiin digipak-muodossa, jonka mukana tulee 40-sivuinen kirjanen, joka sisältää sekä sanoitukset että kuvataidetta. Yhtyeelle tuttuun tyyliin myös Kénôse käsittelee teologisia aiheita. Musiikillisesti se vaihtelee välillä jopa doom metalin puolella, eikä aivan koneistamatonkaan teos ole (tosin edellä mainitut piirteet ovat erittäin harvinaisia). Kaikesta huolimatta Kénôse kuulostaa ainakin tuotannollisesti aikaisemmalta levyltä Si Monumentum Requires, Circumspice. Levy on saanut keskimäärin hyvän vastaanoton kaikkialla, ja esimerkiksi musiikkilehti Revolver arvosteli levyä sanomalla muun muassa sen olevan ”yksi voimakkaimmista, ideologisesti kiehtovimmista black metal -julkaisuista kautta aikojen”. == Kappaleet == # # # == Lähteet == == Aiheesta muualla == * * * Luokka:Vuoden 2005 EP:t Luokka:Deathspell Omegan albumit
Tiennäyttäjät

Tiennäyttäjät I – III on Tammen vuosina 1967 ja 1968 julkaisema kolmiosainen teos, joka käsittelee Suomen työväenliikkeen keskeisiä henkilöitä N. R. af Ursinista Väinö Tanneriin. Kirjasarja korvasi tietolähteenä Työväen sivistysliiton 1940-luvulla julkaiseman Suomalaisia sosialisteja I-III teoksen. Tiennäyttäjät on toimittanut ja sen esipuheen on laatinut professori Hannu Soikkanen. Teoksessa on yhteensä 1341 sivua. == Taustaa == Työväenliikkeen jakautuminen kahtia on vaikeuttanut teoksen kokoamista. Siinä on pyritty huomioimaan liikkeen molempien valtavirtausten keskeiset henkilöt ja sen tavoitteena on esitellä heitä puolueettomasti. Kirjan hyvin miesvoittoiseen luetteloon on mahtunut vain neljä naista. Teoksen artikkeleista ei toimittajan sanojen mukaan ole pyritty tekemään henkilön koko elämäkertaa, vaan siinä on ollut tarkoitus tarkastella henkilöä jonkin hänelle erityisen ja tyypillisen näkökulman kautta. ==Sisältö== ===Osa I=== *Nils Robert af Ursin (kirjoittaja R. H. Oittinen) *Edvard Valpas (Hannu Soikkanen) *Hilja Pärssinen (Sylvi-Kyllikki Kilpi) *Yrjö Sirola (Erkki Salomaa) *Aukusti Bernhard Mäkelä (Erkki Salomaa) *Yrjö Mäkelin (Ossi Hedman) *Matti Kurikka (Arvi Hautamäki) *Juho Kyösti Kari (Olavi Aaltonen) *Elvira Willman-Eloranta (Maarit Vallinharju) *Taavi Tainio (Hannu Soikkanen) ===Osa II=== *Eetu Salin (Hannu Soikkanen) *Oskari Tokoi (Olavi Aaltonen) *Eero Haapalainen (Hannu Soikkanen) *Edvard Gylling (Erkki Salomaa) *Matti Paasivuori (Olavi Viljanen) *Väinö Voionmaa (Olavi Hurri) *Miina Sillanpää (Maarit Vallinharju) *Ida Aalle-Teljo (Kaisa Salonen) *Matti Turkia (Hannu Soikkanen) *Kullervo Manner (Olavi Aaltonen) ===Osa III=== *Wäinö Wuolijoki (Olavi Aaltonen) *Sulo Wuolijoki (Sinukka Sivula) *Evert Huttunen (Seppo Väisänen) *Hannes Ryömä (Hannu Soikkanen) *Axel Åhlström (Anna Bondestam) *J. W. Keto (Sakari Kiuru) *Väinö Hupli (Sinikka Koivula) *K. H. Wiik (Kalevi Pihanurmi ja Aimo Poutiainen) *Väinö Hakkila (Sinikka Sivula) *Otto-Wille Kuusinen (Erkki Salomaa) *Väinö Tanner (Hannu Soikkanen) Luokka:Suomen Sosialidemokraattisen Puolueen poliitikot Luokka:Suomalaiset politiikan tietokirjat Luokka:Suomalaiset kirjasarjat Luokka:Suomalaiset elämäkerrat ja muistelmat Luokka:Vuoden 1967 kirjat Luokka:Vuoden 1968 kirjat
ATK-instituutti

ATK-instituutti oli suomalainen tietojenkäsittelyn oppilaitos. ATK-instituutin ensimmäiset toimitilat olivat Vanhalla Polilla, osoitteessa Lönnrotinkatu 29. Vuoden 1973 alussa tutkintokoulutus sai toimitilat Espoon Matinkylästä Säästöpankkiopiston vuokralaisena. Heinäkuussa 1978 ATK-instituutti muutti Helsingin Pasilaan omaan toimitaloon. Lisätiloja vuosina 1986–1991 oli Vantaan Koivukylässä. Pasilan toimitalon laajennus valmistui joulukuussa 1991.Historia ATK-instituutin Kannatusyhdistys ry perustettiin 19. helmikuuta 1970 ylläpitämään ATK-instituutti -nimistä oppilaitosta. ATK-instituutti sai toimiluvan valtioneuvoston päätöksellä 10. kesäkuuta 1971. ATK-instituutin ensimmäisenä rehtorina toimi 1970–1974 Miikka Jahnukainen, toisena ja viimeisenä rehtorina 1974–1999 Lauri Fontell.Paakki 2014, 24 ATK-instituutti, Helsingin Sihteeriopisto ja Suomen Liikemiesten kauppaopisto perustivat Helsingin liiketalouden ja hallinnon väliaikaisen ammattikorkeakoulun, joka sai toimiluvan 31. lokakuuta 1991. ATK-instituutin viimeiset päiväkoulutuksen datanomit valmistuivat 31. toukokuuta 1994. Datanomien aikuiskoulutus jatkui vielä kevääseen 2000 saakka. Helsingin liiketalouden ammattikorkeakoulu (Helia) aloitti 1. elokuuta 1997 toiminnan vakinaisena ammattikorkeakouluna, jolloin lähes koko ATK-instituutin henkilöstö siirtyi uuden ammattikorkeakoulun palvelukseen. ==Koulutus== Ensimmäinen lukukauden mittainen ohjelmoijakurssi aloitettiin syksyllä 1970 ja vuotta myöhemmin elokuussa 1971 käynnistyi lukuvuoden mittainen alempi atk-tutkinto, myöhemmin atk-ohjelmoijatutkinto. Keväällä 1974 käynnistyi ylempi atk-tutkinto (myöhemmin atk-suunnittelijatutkinto) alemman tutkinnon jatkokoulutukseksi. 21. elokuuta 1978 käynnistyi ATK-instituutin kehittämä uusi 2,5-vuotinen datanomin tutkintokoulutus. ATK-instituutti oli mukana suunnittelemassa uutta opetussuunnitelmaa, jolla tämä koulutus vuonna 1985 laajeni valtakunnalliseksi kauppaoppilaitoksiin. ATK-instituutista on valmistunut kaikkiaan 873 atk- ohjelmoijatutkinnon, 787 atk-suunnittelijatutkinnon ja 1835 datanomin tutkinnon suorittanutta. ==Lähteet== * * * ===Viitteet=== Luokka:Suomalaiset oppilaitokset
Yhteisöpedagogi

Yhteisöpedagogi (AMK) on humanistisen alan ammattikorkeakoulututkinnon tutkintonimike. Yhteisöpedagogin tutkinto on laajuudeltaan 210 opintopistettä, ja sen voi suorittaa 3,5 vuodessa. Yhteisöpedagogiksi opiskellaan kansalaistoiminnan ja nuorisotyön koulutusohjelmassa. Tutkinto antaa laaja- alaiset valmiudet toimia koulutuksen ja ohjauksen tehtävissä yhteisöissä. Lisäksi vuodesta 2017 on voinut opiskella työyhteisön kehittäjäksi tämän päivän työelämän tarpeisiin. Yhteisöpedagogit tekevät koulutus- ja ohjaustyötä, suunnittelevat, kehittävät ja edistävät aktiivista kansalaistoimintaa moninaisissa järjestöissä, työskentelevät monenlaisissa lasten ja nuorten ohjaustehtävissä sekä aikuiskoulutuksen tehtävissä. Yhteisöpedagogi voi työskennellä johtotehtävissä esimerkiksi kunnan nuorisotyön/vapaa-aikatoimen palveluksessa tai kansalaisjärjestössä, seurakunnissa tai perhekodeissa. Koulutus antaa myös valmiudet toimia itsenäisenä yrittäjänä. Lisäksi yhteisöpedagogit tekevät töitä erilaisten Euroopan sosiaalirahasto- ja muu rahoitteisten projektien parissa. Yhteisöpedagogiksi voi opiskella esimerkiksi Humanistisessa ammattikorkeakoulussa viidellä paikkakunnalla (Nurmijärvellä, Äänekoskella, Joensuussa, Torniossa ja Turussa), Kaakkois-Suomen ammattikorkeakoulussa (Mikkelissä ja Kouvolassa) ja Centria ammattikorkeakoulussa (sisältää myös kirkon nuorisotyönohjaajan kelpoisuuden). Ruotsinkielistä koulutusta antaa Yrkeshögskolan Novian Turun yksikkö. Vuodesta 2007 on ollut mahdollista jatkaa opintoja ylemmässä ammattikorkeakoulututkinnossa Humanistisessa ammattikorkeakoulussa Helsingissä ja vuodesta 2009 lukien myös Kaakkois-Suomen ammattikorkeakoulussa Mikkelissä. Järjestö- ja nuorisotyön koulutusohjelmasta valmistutaan yhteisöpedagogeiksi (ylempi AMK). Tutkinnon laajuus on 90 opintopistettä. Koulutus kestää työn ohella 1,5 vuotta. Syksystä 2010 alkaen on ollut mahdollista jatkaa myös englanninkielisessä ylemmässä ammattikorkeakoulututkinnossa Humanistisessa ammattikorkeakoulussa Helsingissä. Koulutusohjelma on Degree Programme in Youth Work and Social Equality. Se toteutetaan yhdessä Bedforshiren yliopiston, Tarton yliopiston sekä Viljandin kulttuuriakatemian kanssa. ==Lähteet== * == Aiheesta muualla == *Kansalaistoiminnan ja nuorisotyön koulutusohjelma (Koulutusnetti) *Kansalaistoiminnan ja nuorisotyön koulutusohjelma (Opintoluotsi) Luokka:Ammattikorkeakoulututkinnot Luokka:Humanistisen ja kasvatusalan tutkinnot
UBS

UBS on sveitsiläinen pankki- ja rahoituspalveluita tarjoava yhtiö, joka syntyi Union Bank of Switzerlandin (suomeksi Sveitsin Liittopankki) ja Swiss Bank Corporationin yhdistyessä kesäkuussa 1998. Yhtiön pääkonttorit sijaitsevat Baselissa ja Zürichissä. Taseella mitaten (941,59 mrd. USD) UBS Group AG luokiteltiin vuonna 2016 maailman 25. suurimmaksi julkisesti noteeratuksi pankiksi (edellisvuonna sijalla 24). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). UBS joutui vuonna 2009 maksamaan 870 miljoonan dollarin sakot Yhdysvaltain viranomaisille ns. Birkenfeld-skandaalin seurauksena, jossa amerikkalainen UBS-pankissa töitä tehnyt pankkiiri Bradley Birkenfeld paljasti pankin tileille rahaa piilottaneita yhdysvaltalaisia veronkiertäjiä. Skandaali johti siihen, että UBS-pankki raotti maailman vahvinta Sveitsin pankkisalaisuutta ensi kertaa vuonna 2009.http://www.wsj.com/articles/SB10000872396390444017504577645412614237708 The Wall Street Journal Toukokuussa 2015 UBS tuomittiin maksamaan 4,9 miljardin euron sakko Yhdysvaltain viranomaisille valuuttakaupassa käytettävän viitekoron manipuloinnista. Se maksoi jo aiemmin vuonna 2014 samaan asiaan liittyen 720 miljoonaa euroa sakkoja Yhdysvaltain ja Britannian viranomaisille. Maaliskuussa 2023 kerrottiin, että UBS ostaa vaikeuksiin joutuneen Credit Suissen noin kolmen miljardin euron hinnalla. Pankit sulautuvat ja Sveitsin keskuspankki myönsi hätärahoitusta tätä varten. == Katso myös == * Luettelo Sveitsin pörssissä noteeratuista yhtiöistä == Lähteet == ==Aiheesta muualla== * Virallinen sivusto Luokka:SMI-indeksi Luokka:Sveitsiläiset pankit Luokka:Sveitsiläiset pörssiyhtiöt Luokka:SLI- indeksi
Suomen Matkatoimisto

Suomen Matkatoimisto Oy (SMT) oli Suomen ensimmäinen, vuonna 1909 perustettu, aikaisemmin Finnair-konserniin kuulunut, nykyään kokonaan American Express Global Business Travelin omistama liikematka- ja tapahtumatoimisto. Yhtiöllä on liikematkatoimistot Helsinki-Vantaalla, Turussa, Vaasassa ja Oulussa. Vuonna 2017 yhtiön liikevaihto oli noin 18,1 miljoonaa euroa ja henkilöstömäärä on 185.Suomen matkatoimisto: Tunnusluvut , luettu 19.3.2008Finnairin vuosikatsaus 2007 Suomen Matkatoimisto ja Matkatoimisto Area yhdistyivät vuonna 2013 ja muodostivat uuden matkatoimiston nimeltään SMT. Se myytiin vuonna 2016 American Express Global Business Travelille. SMT:llä oli enemmistöosakkuus virolaisesta Estravel-matkatoimistosta, joka myytiin virolaisille niin ikään vuonna 2016. ==Lähteet== Luokka:Finnair Luokka:Entiset suomalaiset matkatoimistot
SMT (yritys)

SMT oli suomalainen matkatoimisto. Se muodostettiin kahden suomalaisen liikematkatoimiston, Arean ja Suomen Matkatoimiston yhdistymisestä 1.12.2013. SMT siirtyi American Express Global Business Travelin omistukseen 1.11.2016 ja otti emoyhtiönsä nimen 29.10.2018. == Lähteet == == Aiheesta muualla == * American Express Global Business Travel (Suomi) * American Express Global Business Travel Luokka:Entiset suomalaiset matkatoimistot
Tua Forsström

Tua Birgitta Forsström (s. 2. huhtikuuta 1947 Porvoo) on suomenruotsalainen kirjailija. Forsström tunnetaan parhaiten runoilijana, mutta hän on kirjoittanut myös revyitä, kuunnelmia, kamarinäytelmiä, kabareita sekä tekstejä oratorioon ja yhden kantaatin. Forsström kirjoitti ylioppilaaksi 1966 ja valmistui humanististen tieteiden kandidaatiksi 1972 Helsingin yliopistosta. Hän on toiminut myös kustannustoimittajana Söderström & Co -kustannusyhtiössä Helsingissä 1973–1991. Hän oli taiteilijaprofessori vuosina 1999–2004. Forsström on monesti palkittu teoksistaan, muun muassa Pohjoismaiden neuvoston kirjallisuuspalkinnolla, Pro Finlandia -mitalilla ja Ruotsin akatemian Suomi-palkinnolla. Helmikuussa 2019 hänet valittiin Ruotsin akatemian jäseneksi ensimmäisenä Suomen kansalaisena. Hän korvaa akatemiasta erotetun Katarina Frostensonin tuolilla numero 18. Forsströmiä ennen vain neljä suomalaissyntyistä on ollut Ruotsin akatemiassa, kun Gustaf Mauritz Armfelt, Frans Mikael Franzén, Abraham Niclas Edelcrantz ja Adolf Erik Nordenskiöld valittiin sen jäseniksi aikana ennen Suomen itsenäistymistä. == Teokset == === Runokokoelmat === * * * * * * * * * * * * * === Oratoriot === * === Kokoelmateokset === * * === Suomennoksia === * * * * * * == Palkintoja ja tunnustuksia == * Ruotsin radion runopalkinto, 1987 * Edith Södergran -palkinto, 1988 * Gustaf Fröding -seuran runouspalkinto, 1991 * Pro Finlandia -mitali, 1991 * Ruotsin akatemian Suomi-palkinto, 1992 * Göteborgs-Postenin kirjallisuuspalkinto, 1992 * Gerard Bonnierin runopalkinto, 1993 * Tollanderin palkinto, 1998 * Pohjoismaiden neuvoston kirjallisuuspalkinto, 1998 * Ruotsin akatemian Bellman-palkinto, 2003 ja 2018 * Aniara-palkinto, 2007 * De Nion suuri palkinto, 2007 * Aspenström-palkinto, 2013 * Albert Bonnierin stipendi, 2018 * Ferlin-palkinto, 2019 ==Lähteet== ==Kirjallisuutta== * == Aiheesta muualla == * Tua Forsström Teoksen sivuilla * Pienin sanoin illuusio avaruudesta: Suomennoksessa Tua Forsströmin lause hohtaa kirkkaana. Helsingin Sanomat, 24.1.2008 * Tua Forsström Schildts & Söderströmsin sivuilla * Forsström, Tua hakuteoksessa Biografiskt lexikon för Finland (2011). * Luokka:Suomenruotsalaiset kirjailijat Luokka:Suomalaiset runoilijat Luokka:Taiteilijaprofessorit Luokka:Pro Finlandia -palkitut Luokka:Pohjoismaiden neuvoston kirjallisuuspalkinnon saajat Luokka:Ruotsin akatemian jäsenet Luokka:Vuonna 1947 syntyneet Luokka:Elävät henkilöt
Töölön Matkatoimisto

Töölön Matkatoimisto oli vuonna 1966 perustettu suomalainen matkatoimisto. Yhtiö oli Suomen suurin yksityinen matkatoimisto ja matkanjärjestäjä. 2000-luvulla yhtiö hankki omistukseensa Matkatoimisto Tourneen ja Diana Huntingin. Vuonna 2003 Töölön Matkatoimisto oli MTV:n Brand Tracking -tutkimuksen mukaan suomalaisten eniten arvostama matkailubrändi ennen Silja Linea ja Aurinkomatkoja.Töölön Matkatoimisto arvostetuin matkailubrändi, Markkinointi & Mainonta 26.11.2003. Viitattu 3.5.2017. Töölön Matkatoimisto on nykyään Oy SRG Finland Ab:n aputoiminimi.Töölön Matkatoimisto, Yritys- ja yhteisötietojärjestelmä YTJ. Haettu 3.5.2017. ==Talousrikossyytteet 2005== Kireän rahoituksen vuoksi vieraan pääoman määrä kasvoi Töölön Matkatoimistossa huomattavaksi. Tutkimusten mukaan 2000-luvulla talouden hoito oli holtitonta, toimitusjohtajat vaihtuivat lähes vuosittain ja ennen konkurssia vuoden 2005 alussa kirjanpitorikokset paljastuivat vähitellen. Myös pääomistajan omistuksessa ollutta Mato Grosso Travel Systems Oy:tä (konkurssissa) epäillään käytetyn rahansiirtoihin. Omistajilla oli toimintaa Latviassa. Kirjanpitoa oli manipuloitu väärentämällä tulosraportteja, kirjaamalla tuloja väärälle tilikaudelle ja piilottamalla ostovelkoja. Yhtiö ajautui vakavien kirjanpitoepäselvyyksien seurauksena konkurssiin vuonna 2005, jolloin 180 työntekijää jäi työttömäksi. Poliisi käynnisti rikostutkinnan heti konkurssin jälkeen. Helsingin käräjäoikeus tuomitsi 12.3.2010 yhtiön pääomistajan kahden vuoden ja kuuden kuukauden ehdottomaan vankeuteen talousrikoksista. Talousjohtaja sai vuoden ja kymmenen kuukautta ehdotonta vankeutta kirjanpitorikoksista ja kavalluksesta. Pääkirjanpitäjä ja kaksi tilintarkastajaa katsottiin syyllisiksi kirjanpitorikoksen avustamiseen. Pääkirjanpitäjä on tuomittu neljän ja tilintarkastajat 10 kuukauden ehdollisiin vankeusrangaistuksiin. Viimeiseen toimitusjohtajaan kohdistuneet syytteet törkeästä petoksesta ja valmismatkarikoksesta hylättiin. Syyteoikeus petoksesta oli vanhentunut. Kahden henkilön syyksi on luettu Töölön Matkatoimisto Oy:n pääomistajaan kohdistunut törkeän kiristyksen yritys. Yhtiön kanssa aiemmin liikesuhteessa ollut liikemies tuomittiin 5 kuukauden ja toinen henkilö 3 kuukauden ehdollisiin vankeusrangaistuksiin.Töölön matkatoimiston konkurssista vankeustuomioita Yle 12.3.2010 Hovioikeus alensi pääomistajan rangaistusta neljällä kuukaudella ja muutti talousjohtajan tuomion puolentoista vuoden ehdolliseksi vankeudeksi.Töölön matkatoimiston pääomistajan vankeustuomio aleni, Etelä-Suomen Sanomat 20.9.2012. Viitattu 3.5.2017. Valituslupaa korkeimpaan oikeuteen ei saatu.Töölön Matkatoimisto -tuomiot jäävät voimaan, Yle Uutiset 2.10.2013. Viitattu 3.5.2017. == Lähteet == == Aiheesta muualla == * Ylen Elävä arkisto: Töölön Matkatoimiston konkurssi jätti matkailualalle epäilyksen varjon Luokka:Entiset suomalaiset matkatoimistot
Sea Containers

Sea Containers Ltd oli Bermudalle rekisteröity monialayhtiö, jonka ydinliiketoiminnan osa-alueita olivat kuljetus ja konttienvuokraus. Yhtiö tunnettiin myös Silja Linen entisenä omistajana. Syvien talousvaikeuksien seurauksena New Yorkin pörssi lopetti yhtiön noteerauksen, ja yhtiö hakeutui konkurssiin lokakuussa 2006. Vuonna 2006 sen konttiliiketoimintaa jatkamaan perustettiin SeaCo Ltd. ==Aiheesta muualla== *Sea Containers Luokka:Bermudalaiset yritykset
WM-data

WM-data oli 1969 perustettu ruotsalainen it-konsultointiyritys, jonka liiketoiminnot LogicaCMG osti vuonna 2006. Nimi WM-data poistui käytöstä Suomessa ja Pohjoismaissa 27. helmikuuta 2008, kun koko LogicaCMG-konserni siirtyi käyttämään nimeä Logica. Nykyisin Logica on osa kanadalaista CGI:tä. Yritys tunnetaan Suomessa muun muassa kehittämästään Pegasos- potilastietojärjestelmästä, jota useat Suomen kaupungit ja kunnat käyttävät sairaaloissa ja terveysasemilla. ==Lähteet== Luokka:Ruotsalaiset yritykset
Adepti

Adepti () tarkoittaa asiantuntijaa tai oppipoikaa, aloittelijaa. Sana viittaa myös alkemistiin ja kullantekijään.https://jkorpela.fi/siv/sanata.html#adepti Nimitystä adepti käytetään etenkin länsimaisissa salatieteissä, jossa sillä teosofian mukaan tarkoitetaan sellaista ihmistä, joka on saavuttanut vihkimyksen asteen ja tullut salaisen, esoteerisen tiedon mestariksi. Sanalla ”vihitty” on myös samankaltainen merkitys. Vihityksi kutsutaan teosofiassa jokaista, joka on ”vastaanotettu joko vapaamuurariuden tai okkultismin mysteereihin, ja jolle ne on selvitetty” . Usein sanoilla 'adepti' ja 'vihitty' voidaan ymmärtää samaa asiaa. Okkulttisissa opeissa mestareiden eli vihittyjen sanotaan perustaneen henkisiä järjestöjä ja salaseuroja. Adeptiksi voi tulla initiaation eli vihkimyksen kautta, ja nämä voidaan jakaa erilaisissa järjestelmissä asteisiin eri tavoin. Esimerkiksi ruusuristiläisyydessä ja vapaamuurariudessa on useita erilaisia astejärjestelmiä. ==Katso myös== * Mysteeriuskonto ==Lähteet== Luokka:Okkultismi Luokka:Teosofia
Puolivampyyri

Puolivampyyri eli Dhampiri () on kirjallisuudessa, mytologiassa, populaarikulttuurissa yms. esiintyvä vampyyrin (usein miespuolisen) ja ihmisen (usein naisen) jälkeläinen, mutta joidenkin versioiden mukaan puolivampyyriksi voi päätyä muutenkin. Vanhan Transilvanialaisen tarun mukaan Dhampir-niminen vampyyrin poika oli ainoa, joka pystyi näkemään, tai tappamaan näkymättömiä vampyyreita. ==Puolivampyyrit populaarikulttuurissa== Puolivampyyri vampyyrinmetsästäjänä on suosittu teema populaarikulttuurissa, esimerkkinä Marvel Comicsin sarjakuvahahmo Blade (Bladen asema puolivampyyrina tosin on kiistelty, sillä hänen isänsä ei ollut vampyyri, vaan Bladen äitiä puri vampyyri Bladen ollessa vielä kohdussa, ja näin Bladesta tuli immuuni vampyyriksi muuttumiselle, mutta myöhemmin hän sai vampyyrien kykyjä itselleen, kun Michael Morbius puri häntä). Puolivampyyreilla on yleensä joitain vampyyrimaisia kykyjä, kuten voima, nopeus ja refleksit, mutta he ovat usein immuuneja vampyyrien heikkouksille (kuten auringonvalo ja krusifiksit). Toisaalta puolivampyyrit ovat yleensä kuolevaisia. ===Tunnettuja puolivampyyreja=== * Blade * Darren Shan * Harlan Draka, Dampyr-sarjakuvan päähenkilö * Alek Knight * Connor, sielullisen vampyyrin Angelin poika Angel- televisiosarjassa. * BloodRayne-nimisessä pelisarjassa esiintyy useita puolivampyyrejä, kuten päähenkilö Rayne * Destiny Weller * D (Vampirehunter D) * Renesmee Cullen, Bella Swanin ja Edward Cullenin lapsi Aamunkoissa (Houkutus-kirjasarjan neljäs kirja). * Alucard, yksi Castlevania-pelisarjan päähahmoista Luokka:Vampyyrit
Reuters

thumb|Reutersin päämaja Reuters on maailmanlaajuisesti toimiva brittiläinen uutistoimisto ja taloustietoa välittävä yritys. Se on vuodesta 2008 lähtien toiminut osana kanadalais-yhdysvaltalaista Thomson Reutersia. ==Historia== Saksalaissyntyinen Paul Julius Reuter perusti 34-vuotiaana vuonna 1851 lennätinkeskuksen Aacheniin, Belgian ja Hollannin rajalle. Sieltä hän lähetti sähkösanomia ja uutisia Berliiniin. Myöhemmin Brysseliin lähetettiin lennättimellä viestejä. Vuonna 1851 Reuter muutti Lontooseen, jossa hän lähetteli sähkösanomia Doverin ja Calais’n välillä. Pian yritys laajeni, ja hän listasi sen Lontoon pörssiin. Heti sen jälkeen Pariisin ja Lontoon välille avattiin lennätinlinja. Vuonna 1865 Reuter perusti Reuter’s Telegram Companyn (Reuterin sähkösanomayhtiö). Reuterista tuli Britannian kansalainen vuonna 1857. Reutersin yritys lähetti ensimmäisenä isoja uutisia Eurooppaan, kuten tiedon Yhdysvaltain presidentin Abraham Lincolnin murhasta vuonna 1865. == Nykyaika == Nykyään Reutersilla on toimistoja yli ja , ja se tarjoaa uutisia 19 eri kielellä. Vuonna 1984 siitä tuli julkinen yritys, ja se listautui uudelleen Lontoon pörssiin ja NASDAQiin Yhdysvaltoihin. Vuodesta 1939 Reutersin pääkonttori oli Lontoon Fleet Streetillä, mutta vuonna 2005 se muutti isompaan rakennukseen Canary Wharfiin. Yrityksen Pohjois-Amerikan pääkonttori sijaitsi Times Squarella New York Cityssä. Reuters yhdistyi huhtikuussa 2008 kanadalaisen The Thomson Corporation -yhtiön kanssa Thomson Reuters -nimiseksi yhtiöksi. ==Katso myös== *Associated Press *Agence France- Presse ==Lähteet== ==Aiheesta muualla== *Company History (thomsonreuters.com) * Mitä sanomalehden lukija nykypäivinä odottaa. Hän haluaa lukea "jokapäiväisemmistäkin" asioista kuin hallitsijoista, kenraaleista ja valtiomiehistä. Maailmankuulun Reuterin toimiston johtaja kuvailee uutispalveluksen kehitystä, Ilta-Sanomat, 24.12.1934, nro 298, s. 6, Kansalliskirjaston digitaaliset aineistot Luokka:Uutistoimistot Luokka:Brittiläiset pörssiyhtiöt
Vappula

Vappula () on Lohjan 21. kaupunginosa, noin 5 kilometrin päässä Lohjan keskustasta etelään. Vappulaan on kaavoitettu paljon tontteja, ja alueesta on muodostunut omakoti- ja rivitaloalue. Asukasmäärän voimakkaan kasvun takia kaavassa on tonttivaraus sekä peruskoulua että päiväkotia varten. Tonteille on rakennettu päiväkoti (Touhula). Vappulassa oli koulu, mutta se myytiin, koska Lohjan kaupungin mielestä 1950-luvulla rakennettu kivinen koulurakennus oli liian huonossa kunnossa ja epäkäytännöllinen nykyajan opetustarpeita ajatellen. ==Lähteet== Luokka:Lohjan kaupunginosat
Urkusonaatti

Urkusonaatti on pääasiasiassa saksalaisille ja ranskalaisille uruille sävelletty vapaamuotoinen konserttikappale. Eräät ranskalaiset säveltäjät nimesivät vastaavanlaiset teoksensa urkusinfonioiksi. ==Saksalainen koulukunta== ===Bach=== Johann Sebastian Bach kirjoitti uruille triosonaatteja, jotka kuuluvat enemmänkin kamarimusiikin kategoriaan. ===Mendelssohn=== Felix Mendelssohnin kuusi sonaattia uruille ovat muodoltaan epäyhtenäisiä enemmänkin muistiinkirjoitettuja improvisaatioita. * Sonaatti 1 f-molli op.65 no.1 ** Allegro moderato e serioso - Adagio - Andante - Allegro assai vivace * Sonaatti 2 g-molli op.65 no.2 ** Grave - Adagio - Allegro maestoso e vivace - FUGA Allegro moderato * Sonaatti 3 A duuri op.65 no.3 ** Con moto maestoso - Andante tranquillo * Sonaatti 4 B-duuri op.65 no.4 ** Allegro con brio - Andante religioso - Allegretto - Allegro maestoso e vivace * Sonaatti 5 D-duuri op.65 no.5 ** Andante - Andante con moto - Allegro maestoso * Sonaatti 6 d-molli op.65 no.6 ** CHORAL Pater - Andante sostenuto - Allegro molto - FUGA Sostenuto e legato - FINALE Andante ===Liszt ja Reubke=== Franz Lisztin fantasia ja fuuga Giacomo Meyerbeerin oopperaan Le Prophète sisältyvästä koraalista Ad nos, ad salutarem undan laajentaa muotoa preludin ja fuugan välisellä adagiolla. Samaan kategoriaan kuuluu Lisztin oppilaan Julius Reubken Der 94ste Psalm – Sonate für die Orgel. ===Reger ja Rheinberger=== Max Reger kirjoitti Fantasia ja Fuuga-muotoisia teoksia koraaliteemoista * Wachet auf, ruf uns die Stimme * Wie schön leuchtet der Morgenstern * Ein feste Burg is unser Gott Josef Rheinberger kirjoitti kaksikymmentä urkusonaattia ==Ranskalainen koulukunta== ===Guilmant=== Alexandre Guilmant kirjoitti kahdeksan sonaattia uruille. Ensimmäisen sonaatin tekstuurin hän kirjoitti myös orkesterille ja nimesi sen sinfoniaksi. Vastaavasti orkesterille kirjoittamansa kahdeksannen urkusonaatin hän nimesi sinfoniaksi järjestysnumerolla toinen. Seitsemännen sonaatin vaihtoehtoinen nimi on sarja. ===Widor ja Vierne=== Widor ja Vierne käyttivät teostensa lajinimeä urkusinfonia. Luokka:Sonaatit Luokka:Urkumusiikki
Mellotus

Mellotus tarkoittaa rautaseoksen hiilipitoisuuden alentamista, jolloin rautaseoksen muokkautumisominaisuudet paranevat. Arkikielessä mellotuksella tarkoitetaan teräksen valmistamista takkiraudasta. Terästä mellottamalla saadaan kankirautaa. Nimensä mukaisesti rautaseoksesta tulee tällöin meltoa, helpommin muokkautuvaa. == Hiilen ja raudan seokset == Hiili muodostaa raudan kanssa sekä seoksia että karbideja, jotka järjestäytyvät tilakeskeiseen hilaan. Mitä suurempi rautaseoksen hiilipitoisuus on, sitä kovempaa ja samalla hauraampaa rautaseos on. Eri rautaseokset voidaan asettaa hiilipitoisuutensa mukaisesti järjestykseen: * yli 4,5 %: takkirauta * yli 2,5 %: valurauta * 0,5 %-1,5 %: teräs * alle 0,5 %: kankirauta == Mellotusprosessi == Mellotus tehdään joko happikonvertterissa seostamalla sulaan rautaseokseen ilmaa tai happea niin, että ylimäärähiili palaa pois (Bessemer-prosessi, LD-prosessi) ja rauta pysyy sulana pelkästään hiilen palamisesta syntyvällä lämmöllä, tai ahjossa niin, että happipitoiset epäpuhtaudet polttavat ylijäämähiilen pois (putlaus, Siemens-Martin -prosessi). === Mellotuksen historia === Historiallisesti ensimmäinen merkittävä mellotusmenetelmä oli Henry Cortin vuonna 1780 kehittämä putlaus, jolla saatiin keittoterästä. Seuraava suuri edistysaskel oli Sir Henry Bessemerin 1855 keksimä Bessemer-prosessi, jolla kyettiin tuottamaan suuria määriä terästä halvalla, sekä Siemensin ja Martinin 1860 kehittämä Siemens-Martin -prosessi, joka oli putlauksesta kehittyneempi versio. Thomas-Gilchrist -prosessi oli manner-Euroopassa käytetty Bessemer- prosessin muunnelma. Bessemer- sekä Siemens-Martin -prosessi jäivät lopulta 1960-luvulla pois käytössä Voest Alpine AG:n kehittmän LD-prosessin eli emäshappimellotuksen (basic oxygen steelmaking) myötä käytöstä. Emäshappimellotuksessa yhdistyvät sekä Bessemer-prosessin nopeus ja tehokkuus että Siemens-Martin -prosessin tasalaatuisuus. Luokka:Metallurgia Luokka:Rauta
The Great Southern Trendkill

The Great Southern Trendkill on metallimusiikkiyhtye Panteran vuonna 1996 julkaistu albumi. Levy tuotettiin Chasin Jason Studiosilla Teksasissa, ja laulu Trent Reznorin Nothing Studiosilla New Orleansissa. Tuottajina toimivat Terry Date ja Vinnie PaulOfficial Pantera Discs . Ennen albumin nauhoituksia 1995 laulaja Phil Anselmo oli vieraantunut muista jäsenistä ja täten Phil nauhoitti kappaleiden lauluosuudet omassa kotikaupungissaan New Orleansissa, kuten levyn kansivihossa mainitaan. Levy on aiempiin Panteran tuotoksiin verrattuna suhteellisen raskassävyinen. Kitara on viritetty alemmas kuin aiemmilla albumeilla, ja Phil Anselmon lauluosuudet ovat kahdennettuja, jotta syntyisi "demoninen" efekti. Albumilla on paljon death metal- elementtejä. Albumi ylsi Suomen virallisen listan sijalle 4.Ifpi Yhdysvalloissa albumi nousi niin ikään Billboard 200 -listan sijalle 4. == Kappaleet == # # # # # # # # # # # == Kokoonpano == * Phil Anselmo – laulu * Rex Brown – basso, taustalaulu * Dimebag Darrell – kitara, taustalaulu * Vinnie Paul – rummut, taustalaulu == Arvostelut == * Allmusic: Allmusic review * Artistdirect: Artistdirect * Chronicles of Chaos: 9/10Chronicles of Chaos * Entertainment Weekly: C+Entertainment Weekly * Rolling Stone: Rolling Stone == Saavutukset == === RIAA:n sertifikaatit === RIAA:n sertifikaatti Myöntämispäivä RIAA Gold & Platinum search Kulta 25. kesäkuuta 1996 Platina 17. elokuuta 2004 == Lähteet == == Aiheesta muualla == * * Great Southern Trendkill, The Great Southern Trendkill, The